“รัฐบาล” คาดนำร่างพ.ร.บ.งบฯ ปี 63 ขึ้นทูลเกล้าฯ สัปดาห์หน้า ดันเม็ดเงินเข้าระบบ 4 แสนลบ.
“รัฐบาล” คาดนำร่างพ.ร.บ.งบประมาณฯ ปี 63 ขึ้นทูลเกล้าฯ สัปดาห์หน้า ดันเม็ดเงินเข้าระบบทันทีประมาณ 4 แสนล้านบาท
“รัฐบาล” คาดนำร่างพ.ร.บ.งบประมาณฯ ปี 63 ขึ้นทูลเกล้าฯ สัปดาห์หน้า ดันเม็ดเงินเข้าระบบทันทีประมาณ 4 แสนล้านบาท
18 ก.พ. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า สำนักงบประมาณได้รายงานต่อที่ประชุมคณะรัฐมนตรี (ครม.) ถึงผลการเร่งรัดงบรายจ่ายลงทุนว่า ล่าสุดขณะนี้ร่าง พ.ร.บ.งบประมาณรายจ่ายประจำปีงบประมาณ พ.ศ.2563 ได้ผ่านการพิจารณาจากทั้งสภาผู้แทนราษฎร และวุฒิสภาเป็นที่เรียบร้อย และได้นำส่งร่าง พ.ร.บ.งบประมาณฯ กลับมายังคณะรัฐมนตรีแล้ว คาดว่าจะนำขึ้นทูลเกล้าฯ ได้ในสัปดาห์หน้า
“หลังจากที่ได้รับการโปรดเกล้าฯ จะมีเม็ดเงินที่เป็นรายจ่ายด้านการลงทุนเข้าสู่ระบบทันทีประมาณ 4 แสนล้านบาท และเหลืออีก 2.4 แสนล้านบาท ที่ต้องขอให้รัฐมนตรีกระทรวงต่างๆ ที่เกี่ยวข้องช่วยเร่งรัดกระบวนการในการเตรียมแผนการลงทุน การจัดซื้อจัดจ้าง ให้สามารถเบิกจ่ายงบลงทุนทั้งหมดได้ภายในปี 63 ตามกำหนด” โฆษกประจำสำนักนายกรัฐมนตรี ระบุ